PolyAgent/wiki_georgian_en_parallel_20231101 huggingface dataset:
Wetterhorn

Wetterhorn
The Wetterhorn (3,692 m) is a peak in the Swiss Alps towering above the village of Grindelwald. Formerly known as Hasle Jungfrau, it is one of three summits on a mountain named the "Wetterhörner", the highest of which is the Mittelhorn (3,704 m) and the lowest and most distant the Rosenhorn (3,689 m). The latter peaks are mostly hidden from view from Grindelwald.
The Grosse Scheidegg Pass crosses the col to the north, between the Wetterhorn and the Schwarzhorn.
Ascents
The Wetterhorn summit was first reached on August 31, 1844, by the Grindelwald guides Hans Jaun and Melchior Bannholzer, three days after they had co-guided a large party organized by the geologist Édouard Desor to the first ascent of the Rosenhorn. The Mittelhorn was first summitted on 9 July 1845 by the same guides, this time accompanied by a third, Kaspar Abplanalp, and by British climber Stanhope Templeman Speer. The son of a Scottish physician, Speer lived in Interlaken, Switzerland.
A September 1854 summit ascent by a party that included Alfred Wills, who apparently believed he'd made the first ascent, was much celebrated in Great Britain. Wills' description of this trip in his book "Wanderings Among the High Alps" (published in 1856) helped make mountaineering fashionable in Britain and ushered in the so-called golden age of alpinism, the systematic exploration of the Alps by British mountaineers. Despite several by then well-documented earlier ascents and the fact that he was guided to the top, Willis was lauded in his 1912 obituary as "Certainly the first who can be said with any confidence to have stood upon the real highest peak of the Wetterhorn proper" (i.e. the 3,692 m summit) In a subsequent corrigendum, the editors admitted two earlier ascents, but considered his still "the first completely successful" one.
In 1866, Lucy Walker was the first documented female to summit the peak.
The 24-year-old English mountaineer William Penhall and his Meiringen guide Andreas Maurer were killed by an avalanche high up on the Wetterhorn on 3 August 1882.
The famed guide and Grindelwald native Christian Almer climbed the mountain many times in his life, including on his first of many trips with Meta Brevoort and her nephew W. A. B. Coolidge in 1868. His last ascent was in 1898 at the age of 72 together with his wife to celebrate their golden anniversary on the summit.
Winston Churchill climbed the Wetterhorn in 1894.
Aerial tramway
The Wetterhorn summit was the intended terminal for the world's first passenger-carrying aerial tramway, but only the first quarter was built. It was in operation until the beginning of World War I.
References
External links
The Wetterhorn on Summitpost
The Wetterhorn from Grindelwald First
The Wetterhorn from the Eiger Trail
Mountains of Switzerland
Mountains of the Alps
Alpine three-thousanders
Bernese Alps
Mountains of the canton of Bern
Gears Tactics

Gears Tactics არის სვლაზე დაფუძნებული სტრატეგიის ჟანრის თამაში. მისი დეველოპერები არიან სტუდიები The Coalition და Splash Damage, ხოლო გამომცემელი კი Xbox Game Studios-ია. თამაშის PC ვერსიის რელიზი 2020 წლის 28 აპრილს შედგა, ხოლო 2020 წლის 10 ნოემბერს კი პროექტი Xbox One-ის და Xbox Series X/S-ის კონსოლებზეც გამოჩნდა.
სიუჟეტი
Gears Tactics-ში მოქმედება ორიგინალი თამაშის მოვლენებამდე 12 წლით ადრე ვითარდება. სიუჟეტის ცენტრალური პერსონაჟი Gears 5-ის მთავარი გმირის - ქეით დიაზის მამა გეიბ დიაზია, რომელიც ჰუმანოიდი კალიების მეცნიერს - უკონს უპირისირდება.
შექმნა და გამოსვლა
პროექტის შემქმნელები სტუდიები The Coalition და Splash Damage არიან. Gears Tactics ერთმოთამაშიანი თამაშია.
Gears Tactics, ისევე როგორც Gears 5 და Gears Pop 2018 წლის 10 ივნისს E3 2018-ზე დააანონსდა. თამაშის მომდევნო ჩვენება Gears 5-ის და Gears Pop-ის რელიზის შემდეგ The Game Awards 2019-ზე შედგა, სადაც პროექტის თრეილერი და გამოსვლის თარიღი გამოქვეყნდა.
2020 წლის 28 აპრილს Gears Tactics-ის რელიზი PC-ზე შედგა, ხოლო 2020 წლის 10 ნოემბერს კი თამაში ხელმისაწვდომი გახდა Xbox One-ის და Xbox Series X/S-ის კონსოლების მფლობელებისთვის.
შეფასებები და კრიტიკა
Gears Tactics-მა კრიტიკოსებისგან დადებითი შეფასებები მიიღო. Metacritic-ზე თამაშის საშუალო შეფასება 82 ქულას შეადგენს, ხოლო საიტ OpenCritic-ზე კი 83 ქულას.
Xbox One-ის თამაშები
ვიდეო თამაშები შემუშავებული გაერთიანებულ სამეფოში
კანადაში შემუშავებული ვიდეო თამაშები
ვიდეო თამაშების სპინოფები
ვიდეო თამაშების პრიკველები
ანტიუტოპიური ვიდეო თამაშები
Windows-ის თამაშები
ერთმოთამაშიანი ვიდეო თამაშები
გმირთა ვარამი

გმირთა ვარამი (1958-1962) — ისტორიული რომანი, რომლის ავტორია ლევან გოთუა. წარმოადგენს ოთხნაწილიან ტეტრალოგიას.
რომანი დაიწერა საბჭოთა რეჟიმის პერიოდში მწერლის გადასახლებაში ყოფნისას. ლევან გოთუა იყო 1920-იანი წლების ეროვნულ-განმათავისუფლებელი მოძრაობის თვალსაჩინო წარმომადგენელი, საქართველოს ეროვნულ-დემოკრატიული პარტიის წევრი. პოლიტიკური შეხედულებების გამო, ლევან გოთუა რეპრესირებული იქნა და სასჯელს იხდიდა რუსეთში, შორეულ ვორკუტაში, სადაც მან თითქმის მეოთხედი საუკუნე (66 წლიდან დაახლოებით 22 წელი) სამშობლოსაგან მოწყვეტილმა გაატარა.
ნაწარმოები იქმნებოდა ფარულად, სიგარეტის ფურცლებზე და ასევე ფარულად, ნაწილ-ნაწილ იგზავნებოდა სამშობლოში.
თხზულების შინაარსი
„გმირთა ვარამში“ აღწერილია XVI-XVII საუკუნეების საქართველოს ყოფა, კერძოდ, კახეთის სამეფოს თავგადასავალი, რომელიც გამომწყვდეული იყო სამ დიდ იმპერიას — ოსმალეთის იმპერიას, ირანს და რუსეთის იმპერიას შორის. ეს არის პერიოდი, როდესაც ქვეყანა ყოფნა-არყოფნის ზღვარზე იდგა. საქართველოს გაერთიანებას ებრძოდა მრავალი შიდა და გარე მტერი. შინააშლილობა, თავადების თავგასულობა და კიდევ მრავალი სხვა ფაქტორი შესანიშნავად აღწერა ლევან გოთუამ. თხზულება მეგობრობის სულისკვეთებითაა გამსჭვალული. მასში ნაჩვენებია ქართველი ხალხის სულიერი სიმტკიცე, პატრიოტიზმი, გლეხობის ცხოვრება და მისი როლი ქვეყნის ისტორიაში ძნელბედობის ჟამს.
რესურსები ინტერნეტში
გმირთა ვარამი (წიგნი I)
ლევან გოთუა
გმირთა ვარამი (წიგნები გამოწერით)
ლევან გოთუა "გმირთა ვარამი"
სად და როგორ დაიწერა ლევან გოთუას "გმირთა ვარამი"
საბჭოთა ლიტერატურა
ქართული რომანები
ლევან გოთუას ნაწარმოებები
ლუი პუანსო

ლუი პუანსო (დ. 3 იანვარი, 1777, პარიზი — გ. 5 დეკემბერი, 1859, პარიზი) — ფრანგი მათემატიკოსი და მექანიკოსი. პარიზის მეცნიერებათა აკადემიის წევრი (1813 წლიდან). დაამთავრა პარიზის პოლიტექნიკური სკოლა (1797), 1809 წლიდან პროფესორი იქვე. საფრანგეთის პერი (1846) და სენატორი (1852). მისი პირველი შრომები ეხება წესიერი ვარსკვლავა მრავალწახნაგების (პუანსოს მრავალწახნაგები) თეორიას. პუანსომ დაამუშავა მექანიკური სისტემების გამოკვლევის გეომეტრიული მეთოდები, შექმნა უძრავი წერტილის გარშემო მყარი სხეულის ბრუნვის თეორია (1834) და შემოიღო ინერციის ელიფოსიდის ცნება.
ლიტერატურა
სქოლიო
ფრანგი მათემატიკოსები
საფრანგეთის მეცნიერებათა აკადემიის წევრები
ანრის რაიონი

ანრის რაიონი — რაიონი პერუში, ანკაშის რეგიონის უარის პროვინციაში. მდებარეობს ზღვის დონიდან 3.172 მეტრზე. 2007 წლის მონაცემებით, მოსახლეობა 1 800 ადამიანს შეადგენდა, სიმჭიდროვე 22.41 ადამიანი კმ²-ზე. ფართობი 80.31 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ანკაშის რეგიონის რაიონები
უარის პროვინციის რაიონები
კვარკენი

კვარკენი (შვედური Kvarken, ფინური Merenkurkku) — არქიპელაგი სკანდინავიის ვიწრო რეგიონში, რომლის ჩრდილოეთით მდებარეობს ბოტნიის ყურე, ხოლო სამხრეთით ბოტნიის ზღვა. მანძილი შვედეთამდე 80 კილომეტრი, ხოლო ფინეთამდე 25 კილომეტრი. კვარკენის სიახლოვეს წყლის სიღრმე 25 მეტრია. აქ მიწა ყოველწლიურად 1 სანტიმეტრით იზრდება. კუნძულების დიდი ნაწილი ფინეთის შემადგენლობაში შედის.
2006 წელს იუნესკომ ეს ტერიტორია მსოფლიო მემკვიდრეობად აღიარა.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
Kvarken World Heritage Site
UNESCO World Heritage profile
მსოფლიო მემკვიდრეობის ძეგლები ფინეთში
მსოფლიო მემკვიდრეობის ძეგლები შვედეთში
hr:Arhipelag Kvarken
ჰამად ბინ ხალიფა ალ-თანი

ჰამად ბინ ხალიფა ალ-თანი
შეიხი ჰამად ბინ ხალიფა ალ-თანი (დ. 1 იანვარი 1952, დოჰა, კატარი) — კატარის ამირა 1995 წლის 27 ივნისიდან (შვეიცარიაში დასასვენებლად მყოფი მამამისის ჩამოგდების შემდეგ) 2013 წლის 25 ივნისამდე.
განათლების მირბა კატარში დაიწყო, 1971 წლის ივლისში დაამთავრა დიდი ბრიტანეთის სანჰიორსტის სამეფო სამხედრო აკადემია, მსახურობდა პატარის არმიაში. 1977 წლის 31 მაისიდან — ქვეყნის ტახტის მემკვიდრე და თავდაცვის მინისტრი, მის მთავარ მიზანს არმიის მოდერნიაზაცია წარმოადგენდა. 1995 წლის 27 ივნისიდან უსისხლო გადატრიალებისდა და საკუთარი მამის თანამდებობიდან ჩამოგდების შემდეგ, მოდის ქვეყნის სათავეში. აქვს სუსტი ჯანმრთელობა, დაავადებულია დიაბეტით. 1997 წელს კატარი რეგიონის პირველ ქვეყნად გახადა, რომელმაც ქალებს საარჩევნო უფლება მისცა.
ის ცნობილია პირველი არაბული საერთაშორისო სამაუწყებლო ტელევიზიის, ალ-ჯაზირას დაარსებისთვის გაწეული დახმარების გამო, რომელიც გამოიხატა მის გადაწყვეტილებაში პირველი ხუთი წლის განმავლობაში ალ-ჯაზირას არსებობის შესანარჩუნებლად, ის 500 მილიონი კატარული რიალით ($137 მილიონი) დაფინანსებინა.
2012 წლის ბოლოს და 2013 წლის დასაწყისში მას ბრალს სდებდნენ ისეთი ორგანიზაციების ფინანსურ და მატერიალურ დახმარებაში, როგორებიც არიან ჰამასი, ანსარ დინე, დასავლეთი აფრიკის გაერთიანებისა და ჯიჰადის მოძრაობა (MUJAO) და ალ-ნუსრის ფრონტი..
2013 წლის 25 ივნისს ჰამადმა სატელევიზიო გამოსვლისას ქვეყნის მმართველობა თავის შვილს ტამიმს გადააბარა. ძალაუფლების შეცვლასთან დაკავშირებით, ჰამადმა განაცხადა: „დრო მოვიდა ჩვენი ერის მოგზაურობაში ახალი გვერდის გადაშლისა, რომელშიც პასუხისმგებლობას ახალი თაობა იკისრებს საკუთარ თავზე“.
სქოლიო
დაბადებული 1952
კატარელები
კატარის ამირები
ტახტიდან გადამდგარი მონარქები
ესტონეთის ტბების სია

ესტონეთის ტბების სია
სტატიაში მოცემულია ესტონეთის ტბების სია.
უდიდესი ტბები
ა
ააბრა
- აასტეიარვი
- ადრისკა
- აგალი
- აჰერუ
- აჰიარვი
- ავენიარვი
- აქნაიარვი
- აქსატე
- ალასტკივი
- ალოპი
- არბი
- აროიარვი
- აუკსი
ე
ენგლი
- ერასტვერი
- ერმისტუ
ვ
ვაგულა
- ვაჰაიარვი
- ვეიკე
- ვაიკნე
- ვეიმელა-ალაიარვი
- ვეიმელა-მეიარვი
- ვენიარვი
- ველემეი
- ვანამოისა
- ვაასკნა
- ვერევი
- ვიიტინა
- ვიიტინა ალაიარვი
- ვიიტნა
- ვილიანდი
- ვისი
- ვონგიარვი
- ვოლამერი
- ვორტსიარვი
ი
ილის ტბები
- იმატუ
იაალა
- იაუნკიარვი
- იარვმეი
- იარვეპა
- იოკსი
კ
კარილა
- კაიუმერი
- კალიარვი
- კალი (ტბა)
- კანარიკუ
- კარიარვი
- კარიაცე-მერი
- კარნიარვი
- კარნსა
- კარიიარვი
- კასარიცა ვერიარვი
- კასმუ
- კასტიარვი
- კაურუ
- კავადი
- კეერი
- კიიდიარვი
- კიკაიარვი
- კირიკუმეი
- კისეიარვი
- კლოოგა
- კონუ-პიკიარვი
- კონსუ-იარვი
- კოსე-ვალგიარვი
- კოოსა
- კუბიია
- კურგიარვი
- კიუტი
ლ
ლაჰო
- პეიპუსი
- ლასვა
- ლავასაარი
- ლეევაკუ-პაისარვი
- ლეიგო
- ლოჰია
- ლოოდლა
- ლოოსუ
- ლუიგეტიკ
- ლუუბნიცა-უმბიარვი
მ
მაარდუ (ტბა)
- მაკსამერი
- მანიკუ
- მეელვა
- მეჰიკოორმა-უმბიარვი
- მოლდრი-მერი
- მორტსუკა
- მულუტუ-ლაჰტი
- მურატი
ნ
ნარვა (ტბა)
- ნეიტსიარვი
- ნიინსაარვი
- ნოოდსიარვი
- ნოოტიარვი
- ნუპლი
პ
პაბრა
- პაიდე-ტეჰისიარვი
- პაიდრა
- პალოიარვი
- პალოიური
- პანიარვი
- პაპიარვი
- პაუკიარვი
- პეიპუსი (პეიპსი)
- პესუიარვი
- პსკოვი (პიკვა)
- პიირაკაიარვი
- პილეიარვი
- პლაანი-კულაიარვი
- პორკუნი
- პორმუიარვი
- პროსა
- პუაიარვი
- პულიარვი
რ
რაადი
- რააკიარვი
- რაატსმა
- რაკუ
- რაიგასტვერი
- რაპინა-პაისარვი
- რატასიარვი
- რატვა
- რუჟ-ლიინიარვი
- რუჟ-სუურიარვი
- რუჟ-ვალგიარვი
ს
საადიარვი
- სელგიარვი
- სნელ-ტიიკი
- სოიტსიარვი
- სომერპალუ-პაისიარვი
- სუპილინა-პონდი
- სუტლეპა-სორდი
- სუურ-კირკაიარვი
- სუურ-პეჰმეიარვი
- სუურლაჰტი
ტ
ტაბინა
- ტამულა
- ტიჰუ
- ტოომა
- ტუდუ
უ
უბაიარვი
- უჰტაიარვი
- ულემისტე
- ულიასტე
- უვაიარვი
ჰ
ჰანია კოვერიარვი
- ჰარკუ
- ჰილიბა
- ჰინო
- ჰოლვანდი
- ჰუუნდრუ
ესტონეთის ტბები
ანასტასია რეშეტოვა

ანასტასია რეშეტოვა (დ. 23 იანვარი, 1996, მოსკოვი) — რუსი მოდელი და მსახიობი.
ბიოგრაფია
დაიბადა 1996 წლის 23 იანვარს, მოსკოვში. როდესაც იგი პატარა იყო მისი მშობლები დაშორდნენ. მისი უმცორის და გაზარდა მამამ. მისი მამა არის პოლკოვნიკი, იურიდიულ და ისტორიის მეცნიერებათა კანდიდატი, გრეგორი რეშეტოვი. სწავლობდა ორეხოვო-ბორისოვო სევერნოეს რაიონის № 578 სკოლაში, იგი დაინტერესებული იყო მსახიობობით. 2014 წელს დაამთავრა სკოლა და თვრამეტი წლის ასაკში მონაწილოება მიიღო კონკურსში „მის რუსეთი“, და მიიღო პირველი „მის ვიცე რუსეთის“ ტიტული. 2018 წლის აპრილის მონაცემებით, მისი ტანის ფიგურაა — 91−60−100, სიმაღლე 180 სანტიმეტრი, წონა 58 კილოგრამი. სწავლობდა მოსკოვის ეკონომიკის, პოლიტიკისა და სამართლის ინსტიტუტში. . იგი ეუფლებოდა მსახიობობას მოსკოვის კინო-სკოლაში. 2016 წელს გახსნა საკუთარი სილამაზის კლინიკა „Anatomia Beauty Clinic“. 2017 წელს შედგა მისი წიგნის პრეზენტაცია. ის არის სოციალური ქსელი Instagram-ის აქტიური მომხმარებელი. ჰყავს 3 800 000-ზე მეტი მიმდევარი. მოხმარებლები მას ხშირად ადარებენ კიმ კარდაშიანს. მის პროფილზე სარეკლამო პოსტის გამოქვეყნება 100 000 რუბლი ღირს.. 2015 წლიდან დანიშნულია რუს რეპერ ტიმატიზე. 2019 წელს მათ შეეძინათ შვილი.
რესურსები ინტერნეტში
სქოლიო
დაბადებული 23 იანვარი
დაბადებული 1996
რუსი მოდელები
რუსი მსახიობები
ანდრია მოხოროვიჩიჩი

ანდრია მოხოროვიჩიჩი (დ. 23 იანვარი, 1857 — გ. 18 დეკემბერი, 1936) — ხორვატი გეოფიზიკოსი და სეისმოლოგი. ხორვატიის მეცნიერებათა აკადემიის წევრი (1898). 1897 წლიდან ზაგრების უნივერსიტეტის პრივატ-დოცენტი, 1910 წლიდან პროფესორი. მეტეოროლოგიისა და გეოდინამიკის სამსახურის სახელმწიფო სამმართველოსა და ზაგრების ობსერვატორიის დირექტორი (1892-1921). მოხოროვიჩიჩმა სეისმოლოგიური მონაცემებით დაადგინა (1909) დედამიწის ქერქსა და მანტიას შორის გამყოფი ზედაპირის არსებობა, რომელსაც მოხოროვიჩიჩის ზედაპირი უწოდეს. მანვე შეიმუშავა მიწისძვრის რეგისტრაციის მეთოდიკა და სხვადასხვა გეოფიზიკური ხელსაწყოების კონსტრუქცია.
რესურსები ინტერნეტში
ანდრია მოხოროვიჩიჩი — დიდი საბჭოთა ენციკლოპედია
ანდრია მოხოროვიჩიჩი — ენციკლოპედია ბრიტანიკა
ლიტერატურა
სქოლიო
ხორვატი გეოფიზიკოსები
ხორვატი სეისმოლოგები
ხორვატი მეტეოროლოგები
დაბადებული 1857
გარდაცვლილი 1936
აისბერგი

აისბერგი (სკანდინავიური წარმოშობის სიტყვა — ყინულის მთა) — ხმელეთიდან ჩამოცურებული, მყინვარს მოწყვეტილი ყინულის დიდი მთა, რომელიც ან ოკეანეში ან ზღვასა და მყინვარისპირა ტბაში ტივტივებს, ან თავთხელზეა დარჩენილი.
დიდი აისბერგები ჩნდება ანტარქტიკისა და არქტიკის კუნძულების ნაპირებთან. ზღვის დინებებს აისბერგები შორს, ზოგჯერ ჩრდილოეთი განედის 40-50°-მდე მიაქვს, სამხრეთით კი სამხრეთი განედის 45-60°-მდე, ზოგჯერ 26°-მდე. ჩრდილოეთ ნახევარსფეროში აისბერგების სიმაღლე საშუალოდ 70, ზოგჯერ კი 100 მ-დეა. სამხრეთი ნახევარსფეროში საშუალო სიმაღლე 100, მაქსიმალური — 300—500 მ-მდეა. აისბერგების სიგრძე-სიგანე 100 კმ-საც აღწევს. ანტარქტიკული აისბერგი ბრტყელი და მაგიდისებრი ფორმისაა. აისბერგის მთელი მოცულობის 83-90% წყალქვეშაა. ოკეანის თბილ წყალში აისბერგი თანდათან დნება და ქრება.
2000 წელს როსის მყინვარს 10 000 კმ²-ზე მსხვილი ზომის აისბერგი მოსყდა; 2005 წელს მისი ნატეხი სიგრძეში 115 კილომეტრი, ხოლო ფართობით 2500 კმ²-ს აღემატებოდა და მსოფლიოში ყველაზე მსხვილ აისბერგად რჩებოდა, რომელზეც კი დაკვირვება უწარმოებიათ.
თუკი აისბერგი ლურჯი ფერისაა, ე. ი. მისი ასაკი 1000 წელზე მეტია.
აისბერგები გემების მიმოსვლას უდიდეს საფრთხეს უქმნიან. აისბერგთან შეჯახების შედეგად გემის დაღუპვის ყველაზე ცნობილი ფაქტი ტიტანიკის დაღუპვაა 1912 წელს. ახლა გემებზე საგანგებო ხელსაწყოებით წინასწარ განსაზღვრავენ აისბერგის ადგილმდებარეობას.
აისბერგებში მტკნარი წყლის დიდი რაოდენობაა, ამიტომაც, ჩვენს დროში ხშირია გვალვიან რაიონებში აისბერგების ბუქსურით გადატანა.
რესურსები ინტერნეტში
Iceberg Finder Service for east coast of Canada
Icebergs of The Arctic and Antarctic
ლიტერატურა
Геологический словарь, т1, А-Л., М. 1955.
ოკეანოლოგია
ყინული ტრანსპორტირებაში
განის ციხესიმაგრეები

განის ციხესიმაგრეები მოიცავს 1482-1786 წლებში პორტუგალიელების, ფრანგების, ინგლისელებისა შვედებისა და ნიდერლანდელების მიერ სავაჭრო გზებზე აშენებულ ციხესიმაგრეებს. მათგან თერთმეტი, 1979 წელს იუნესკომ მსოფლიო მემკვიდრეობის ძეგლთა სიაში შეიტანა:
ელმინის ციხესიმაგრე
სან-ანტონიოს ციხესიმაგრე
კომენდის ციხესიმაგრე
მეტალ-კროსის ციხესიმაგრე
სან-სებასტიანის ციხესიმაგრე
ბატენსტეინის ციხესიმაგრე
კონრადსბურგის ციხესიმაგრე
ამსტერდამის ციხესიმაგრე
ლიაზამჰეიდის ციხესიმაგრე
კეიპ-კოსტის ციხესიმაგრე
კეთილი იმედების ციხესიმაგრე
იხილეთ აგრეთვე
მსოფლიო მემკვიდრეობის ძეგლების სია აფრიკაში
რესურსები ინტერნეტში
Ghana-Net: Forts and Castles of Ghana
Ghana Place Names: Forts & Castles
მსოფლიო მემკვიდრეობის ძეგლები განაში
ნერქინ-კარმირაღბიური

ნერქინ-კარმირაღბიური — სოფელი სომხეთში, ტავუშის პროვინციაში. მდებარეობს ზღვის დონიდან 850 მეტრზე. 2008 წლის მონაცემებით, მოსახლეობა 1 105 ადამიანს შეადგენდა.
რესურსები ინტერნეტში
სომხეთის მოსახლეობის 2001 წლის აღწერის მონაცემები
ტავუშის პროვინციის სოფლები
ჩერკასი (უფის რაიონი)

ჩერკასი (უფის რაიონი)
ჩერკასი — სოფელი რუსეთში, ბაშკირეთში, უფის რაიონში. მიეკუთვნება ჩერკასის სოფსაბჭოს. რაიონულ ცენტრ უფიდან განლაგებულია 35 კილომეტრში, ხოლო უახლოეს რკინიგზის სადგურ ჩერნიკოვსკაიიდან 20 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 710 ადამიანი. მოსახლეობის უმრავლესობას რუსები შეადგენენ.
სქოლიო
უფის რაიონის სოფლები
ავღანეთი 2012 წლის ზაფხულის ოლიმპიურ თამაშებზე

ავღანეთი 2012 წლის ზაფხულის ოლიმპიურ თამაშებზე
ავღანეთმა ზაფხულის ოლიმპიურ თამაშებზე მეცამეტედ 2012 წელს, დიდი ბრიტანეთის დედაქალაქ ლონდონში იასპარეზა. ამ თამაშებზე მათ მხოლოდ ერთი ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
სქოლიო
ქვეყნები 2012 წლის ზაფხულის ოლიმპიურ თამაშებზე
ავღანეთი ზაფხულის ოლიმპიურ თამაშებზე
აზიის ქვეყნები ზაფხულის ოლიმპიურ თამაშებზე
კევლიშვილი

კევლიშვილი
საკუთარი სახელი კევლიშვილი შეიძლება აღნიშნავდეს ერთ-ერთს ჩამოთვლილთაგან:
გიორგი კევლიშვილი — სპორტსმენი (მკლავჭიდი)
გიორგი კევლიშვილი — ჰემატოლოგი
პოლიკარპე კევლიშვილი — სამხედრო პირი
ქართული გვარები
აღმოსავლეთი მცირე ზონდის კუნძულები

აღმოსავლეთი მცირე ზონდის კუნძულები — პროვინცია ინდონეზიაში, მცირე ზონდის კუნძულების აღმოსავლეთ ნაწილში, მოიცავს დასავლეთ ტიმორსაც. დედაქალაქია დასავლეთ ტიმორზე მდებარე კუპანგი. იგი ერთადერთი პროვინციაა მთელს ინდონეზიაში, სადაც დომინანტი რელიგია კათოლიციზმია.
პროვინცია მოიცავს 566 კუნძულს, თუმცა მთავარი სამი კუნძულია: ფლორესი, სუმბა და დასავლეთი ტიმორი — კუნძულ ტიმორის დასავლეთი ნაწილი; მისი აღმოსავლეთ ნაწილი დამოუკიდებელ სახელმწიფო აღმოსავლეთ ტიმორს წარმოადგენს. უმაღლესი წერტილია მუტისის მთა (2427 მ).
2010 წლის მონაცემებით, პროვინციის მოსახლეობა 4 683 800 ადამიანს შეადგენს.
იხილეთ აგრეთვე
ინდონეზიის პროვინციები
რესურსები ინტერნეტში
ოფიციალური ვებ-გვერდი
Official site of the ოფიციალური ტურისტული ვებ-გვერდი
სქოლიო
ინდონეზიის პროვინციები
ერნსტ ჰერმან ჰიმლერი

ერნსტ ჰერმან ჰიმლერი (დ. 23 დეკემბერი, 1905, მიუნხენი, გერმანიის იმპერია — გ. 2 მაისი, 1945) — გერმანელი ჩინოვნიკი, ინჟინერი და შუცშტაფელის რაიხსფიურერის, ჰაინრიხ ჰიმლერის უმცროსი ძმა.
ბიოგრაფია
ერნსტ ჰერმან ჰიმლერი დაიბადა 1905 წლის 23 დეკემბერს, გერმანიის იმპერიის ქალაქ მიუნხენში. იგი იყო სკოლის დირექტორის (Oberstudiendirektor), იოზეფ გეჰარდ ჰიმლერის და მარია ჰაიდერის მესამე და უმცროსი შვილი. მისი ძმები იყვნენ ჰაინრიხ ჰიმლერი და გებარდ ლიუდვიგ ჰიმლერი.
ერნსტ ჰიმლერმა დაამთავრა უნივერსიტეტის კურსები 1928 წელს, 1931 წლის 1 ნოემბერს კი ნაცისტურ პარტიაში გაწევრიანდა (პარტიული № 676 777). 1933 წელს იგი გახდა შუცშტაფელის წევრი და ჰაინრიხის დახმარებით, მიიღო სამუშაო ბერლინის რადიოში და მალევე გახდა რაიხის რადიომაუწყებლობის ორგანიზაციის დირექტორი. ზოგიერთ შემთხვევაში, იგი ჰაინრიხს ინფორმაციასაც აწვდიდა. 1939 წელს მან მიიღო შუცშტაფელის შტურბმანფიურერის ჩინი. გარდაიცვალა 1945 წლის მაისში, ბერლინისთვის ბრძოლის დროს.
ლიტერატურა
სქოლიო
გერმანელი პოლიტიკოსები
ნაცისტები
დაბადებული 23 დეკემბერი
დაბადებული 1905
გარდაცვლილი 2 მაისი
გარდაცვლილი 1945
გერმანელი ინჟინრები
დამატი ფერიდ-ფაშა

დამატი ფერიდ-ფაშა (დ. 1853, სტამბოლი, ოსმალეთის იმპერია —გ. 6 ოქტომბერი, 1923, ნიცა, საფრანგეთი) — ოსმალეთის იმპერიის სახელმწიფო მოღვაწე. სულთან მეჰმედ VI-ის დროს ორჯერ ეკავა დიდი ვეზირის თანამდებობა (1919 და 1920 წ.).
ბიოგრაფია
მეჰმედ ფერიდ-ფაშა დაიბადა 1853 წელს სტამბოლში. მამამისი სეიდ იზეტ-ეფენდი იყო ოსმალეთის იმპერიი სახელმწიფო საბჭოს (შურა-ი დევლეთი) წევრი, ბეირუთისა და სიდონის გუბერნატორი.
მეჰმედ ფერიდს ეკავა სხვადასხვა ადმინისტრაციული თანამდებობები ოსმალეთის იმპერიაში, ხოლო შემდეგ გადავიდა დიპლომატიურ სამსახურში. მსახურობდა ბერლინის, პარიზის, ლონდონისა და სანქტ-პეტერბურგის საელჩოებში. იგი დაქორწინებული იყო სულთან აბდულმეჯიდ I-ის ქალიშვილზე, მედიჰა სულთანზე, რის გამოც მან მიიღო ზედწოდება „დამატი“ („სიძე“). 1884 წელს მამის მსგავსად გახდა შურა-ი დევლეთის წევრი, ხოლო მალევე გახდა ვეზირი. სულთან აბდულჰამიდ II-ის პერიოდში გამოიწვიეს ლონდონის საელჩოდან და 1908 წელს კვლავ გამოჩნდა ოსმალეთის იმპერიის პოლიტიკურ სცენაზე, როგორც ოსმალეთის იმპერიის პარლამენტის ზედა პალატის წევრი.
1911 წელს დააარსა თავისუფლებისა და თანხმობის პარტია, რომელიც ლიბერალიზმის იდეებს იზიარებდა და მოითხოვდა რეგიონების მეტ ავტონომიას. 1919 წელს დამატი ფერიდ-ფაშამ ოფიციალურად აღიარა სომხების წინააღმდეგ გამართული ხოცვა-ჟლეტა. იყო პირველი მსოფლიო ომის შემდეგ ძირითადი ფიგურა და სასამართლო პროცესების ინიციატორი, რომელიც მოითხოვდა სამხედრო დანაშაულისათვის გენოციდის დამნაშავეების დასჯას.
მისი პირველად მოსვლა ვეზირის თანამდებობაზე დაემთხვა საბერძნეთის არმიის მიერ სმირნის ოკუპაციასა (თანამედროვე იზმირი) და შემდგომ განვითარებულ დრამატულ მოვლენებს. 1919 წელს მან გადადგომის შესახებ განაცხადა. სულთანმა მეჰმედ VI-მ ორ დიდ ვეზირს (ალი რიზა-ფაშა და სალიჰ ჰულუსი-ფაშა) დაავალა მთავრობის ფორმირება, მაგრამ უშედეგოდ. წარუმატებელი მცდელობის შემდეგ სულთანი იძულებული გახდა 1920 წლის 5 აპრილს კვლავ ფერიდ-ფაშა დაებრუნებინა დიდი ვეზირის თანამდებობაზე. ფერიდ-ფაშა აღნიშნულ თანამდებობაზე დარჩა 1920 წლის 17 ოქტომბრამდე, ამ პერიოდში მან ორჯერ მოახდინა მთავრობის ფორმირება.
მისი მეორე დიდ ვეზირობის დროს დაემთხვა ბრიტანულ-ფრანგული საოკუპაციო ჯარების მიერ ოსმალეთის იმპერიის პარლამენტის დახურვას. ოსმალეთის იმპერიის სამმა მნიშვნელოვანმა ფიგურამ, მათ შორის ფერიდ-ფაშამაც ხელი მოაწერა სევრის სამშვიდობო ხელშეკრულებას, რომელიც ითვალისწინებდა ოსმალეთის იმპერიის დაშლას. აღნიშნულმა ფაქტმა განაპირობა ფერიდ-ფაშას პოპულარობის დაცემა თურქ ნაციონალისტებს შორის. თურქეთის დამოუკიდებლობისათვის ომის წარმატებით დასრულების შემდეგ იგი იძულებული გახდა ქვეყნიდან გაქცეულიყო.
დამატი ფერიდ-ფაშა გარდაიცვალა ნიცაში (საფრანგეთი), 1923 წლის 6 ოქტომბერს. მისი ცხედარი გადაასვენეს სიდონში.
ლიტერატურა
Milli Kurtuluş Tarihi, 1838'den 1995'e. İstanbul. ISBN 975-478-026-9.
Ali Birinci, Hürriyet ve İtilâf Fırkası, Dergâh Yay. 1990
სქოლიო
ოსმალეთის იმპერიის დიდი ვეზირები
დაბადებული 1853
გარდაცვლილი 6 ოქტომბერი
გარდაცვლილი 1923
წარჩის ფიჭერისტეს ეკლესია

წარჩის ფიჭერისტეს ეკლესია — ეკლესია სოფელ წარჩეში, გალის მუნიციპალიტეტი, აფხაზეთის ავტონომიური რესპუბლიკა, საქართველო.
ეკლესია აგებულია შუა საუკუნეებში. იგი შედგება ხუთი ოთახისაგან, რომელთაგან სამს შენარჩუნებული აქვს პირვანდელი სახე. ეკლესია ნაგებია თლილი ქვებისაგან. ეკლესიის ცენტრალური ნაწილი სპეციალისტების აზრით V საუკუნით თარიღდება.
ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია.
ლიტერატურა
შონია ნ., ისტორიული სამურზაყანოს — ოკუპირებული გალის რაიონის კულტურული მემკვიდრეობა ოკუპაციის პირობებში, კრებ. კულტურული მემკვიდრეობა ოკუპაციის პირობებში, თბ., 2015 გვ., 135
რესურსები ინტერნეტში
წარჩის ფიჭერისტეს ეკლესია
გალის მუნიციპალიტეტის ტაძრები
რიჩარდ ბრუქსი

რიჩარდ ბრუქსი — ამერიკელი რეჟისორი, ნოველისტი და სცენარისტი. საკუთარი საუკეთესო ფილმები გადაიღო 1950-იან წლებში.
ფილმოგრაფია
1955 - სკოლის ჯუნგლები (Blackboard Jungle)
1958 - ძმები კარამაზოვები (The Brothers Karamazov)
1958 - კატა თუნუქის გახურებულ სახურავზე (Cat on a Hot Tin Roof)
1960 - ელმერ ჯენტრი (Elmer Gantry)
1962 - ახალგაზრდობის ტკბილი ჩიტი (Sweet Bird of Youth)
1966 - პროფესიონალები (The Professionals)
1971 - $
რესურსები ინტერნეტში
The Richard Brooks Collection at the Academy of Motion Picture Arts and Sciences.
Papers of Edward K. Moss (Radio dramatist with Richard Brooks and WNEW in New York from September to December 1938) , Dwight D. Eisenhower Presidential Library
ამერიკელი კინორეჟისორები
დაბადებული 1912
გარდაცვლილი 1992
XX საუკუნის ამერიკელი ბიზნესმენები
დასავლეთი პაპუა

დასავლეთი პაპუა — პროვინცია ინდონეზიაში. მოიცავს კუნძულ ახალი გვინეის დასავლეთ ნახევარკუნძულს. წარმოადგენს ინდონეზიის ყველაზე მცირედ დასახლებულ პროვინციას. პაპუის პროვინციასთან ერთად, 2007 წალმდე ქმნიდა ერთ პროვინციას, რომელსაც დასავლეთი ირიან–ჯაია ეწოდებოდა.
პროვინციაში პირველი აღწერა 2010 წელს ჩატარდა და აღირიცხა 760 855 ადამიანი.
ადმინისტრაციული თვალსაზრისით, დასავლეთი პაპუა იყოფა 10 სარეგენტოდ და 1 ავტონომიურ ქალაქად. დედაქალაქია მანოკვარი.
2012 წლის 22 აგვისტოს, ქალაქ მელბურნში გაიმართა საპროტესტო აქცია, სადაც გაჟღერდა დასავლეთ პაპუის დამოუკიდებლობის მოთხოვნის ლოზუნგები.
იხილეთ აგრეთვე
ინდონეზიის პროვინციები
რესურსები ინტერნეტში
ოფიციალური ვებ-გვერდი
West Papua info
Free West Papua campaign
სქოლიო
ინდონეზიის პროვინციები